Z Á P I S N I C A

zo zasadnutia Obecného zastupiteľstva obce Poráč dňa 22. 8. 2009
Prítomní: podľa prezenčnej listiny
Program:
1. Otvorenie

2. Voľba návrhovej komisie, overovateľov zápisnice a zapisovateľa

3. Príprava akcie „ Šachtare volajú „
4. Žiadosť o odkúpenie pozemku v Poráčskej doline  
5. Úprava rozpočtu pre ZŠ s MŠ
6. Rôzne
7. Diskusia
8. Návrh na uznesenie
9. Záver
Bod 1.

Starosta obce  Ing. Peter Volčko privítal prítomných poslancov a oboznámil ich s programom zasadnutia Obecného zastupiteľstva.

Bod 2.
Návrhová komisia: Vladimír Vrábeľ, Ján Širila
Overovatelia zápisnice: Dana  Kuchárová, Anna Harviščáková
Zapisovateľ: Ing. Ján Polkabla

Bod 3.

Starosta obce informoval prítomných o 17. ročníku folklórnych slávnosti „ Šachtare volajú „ ktorý sa uskutoční dňa 6. 9. 2009. Účasť potvrdili návratkou folklórne súbory z Poráča, Oľšavice, Torysiek, Závadky, Karpaty – Košice a súbor Železiar. Z tohto dôvodu bude potrebné zabezpečiť:
· Propagáciu slávností – plagát, pozvánky hosťom

· Tribúnu a ozvučenie – vybrať z predložených ponúk

· Konferencier – PhDr. Jozef Lapšanský
· Stravovanie zabezpečiť v sále KD

· Pozvať remeslá - remeselníkov
· Zabezpečiť občerstvenie pre účinkujúcich a divákov, pojazdný bufet
· Zabezpečiť odklonenie dopravy v čase podujatia

· Zabezpečiť upomienkové predmety pre učinkujúcich

· Zabezpečiť vyzdobenie obce 

· Osloviť sponzorov – vecné ceny do tomboly

· Vstupné zdarma – tombola 1€

Splnenie jednotlivých úloh si rozdelia poslanci OZ na operatívnych poradách zvolaných starostom obce.
Bod 4.

Starosta obce informoval poslancov o o žiadosti o odkúpenie pozemku v Poráčskej doline.
Žiadatelia: - Miroslav Vanca  a  manželka Beáta Vancová.

Ide o pozemok s chatou, ktorej majiteľkou je Barbora Gabriová – parcela C-KN č. 2899/12 o výmere 168 m2 .

Kúpna cena uvedeného pozemku je 1 € z dôvodu, že tento pozemok bol neformálne odkúpený majiteľkou – predávajúcou a finančná suma 2.242,80 korún československých bola poukázaná na účet v tom čase Miestneho národného výboru v Poráči.
Bod 5.

Starosta obce informoval poslancov OZ o žiadosti riaditeľky ZŠ s MŠ o úpravu rozpočtu pre originálne kompetencie z nasledovných dôvodov:
a) vyplatenie odstupného z dôvodu ukončenia pracovného pomeru p. Márií Vrábľovej vo výške 2.150 € ( 64.771,- Sk )
b) z dôvodu prijatia 24 detí do MŠ od septembra 2009, je potrebné prijať od 1. 9. 2009 asistenta učiteľa – potrebné mzdové prostriedky vo výške 1 500 €  na obdobie september - december

Bod 6.

Bez  rozpravy.
Bod 7.

· Ing. M. Ďuršová upozornila na nevhodné - vulgárne správanie Rómov na školskom ihrisku – hlučnosť, hrozba iným deťom a pod. Bude potrebné riešiť tento problém, nakoľko aj občania bývajúci v okolí sú týmto rozhorčení.
· J. Macala pripomenul starostovi na riešenie problému parkovania autobusov – stretnutie s riaditeľom SAD – starosta to zabezpečí

· J. Macala – vyplatenie kúpeného pozemku pre obec od M. Lišku – starosta informoval prítomných, že sú znížené podielové dane – je menej finančných prostriedkov – koncom roka by sa mala zrealizovať spomínaná platba
· J. Macala – či je už spracovaný posudok na cestu Poráč – Rudňany – starosta informoval prítomných, že v tomto roku to nebude realizované, nakoľko z dôvodu nedostatku finančných prostriedkov nie je možné zaplatiť spracovanie posudku v tomto roku – nebude to urgovať
Bod 8.

Vladimír  Vrábeľ za návrhovú komisiu prečítal návrh na uznesenia zo zasadnutia OZ

Uznesenia  odsúhlasili všetci prítomní poslanci OZ.

Ing. Ján  Polkabla – zapisovateľ zápisnice

Overovatelia zápisnice:  Dana   K u c h á r o v á          ............................................




Anna  H a r v i š č á k o v á    ....................................................


V Poráči  3. apríla 2009









Ing. Peter  Volčko









   starosta obce
U Z N E S E N I A

prijaté Obecným zastupiteľstvom na zasadnutí dňa 22. 8. 2009

Uznesenie č. 31 / 2009

Obecné zastupiteľstvo schvaľuje organizačné zabezpečenie folklórnych slávností  Šachtare  volajú.

Uznesenie č. 32 / 2009

Obecné zastupiteľstvo prejednalo žiadosť o odkúpenie pozemku p. Gabriovej,  t.č. v užívaní obce Poráč a súhlasí s odpredajom pre Miroslava Vanca a Beátu Vancovu v čiastke 1 €.
Uznesenie č. 33 / 2009

Obecné zastupiteľstvo súhlasí so zmenou rozpočtu pre ZŠ s MŠ
a) čiastka 2.150 € pre odstupné z dôvodu ukončenia pracovného pomeru p. Márií Vrábľovej
b) čiastka 1 500 € pre asistentku v MŠ na obdobie september - december

Overovatelia zápisnice:



Dana Kuchárová




Anna Harviščáková

V Poráči 22. 8. 2009










Ing. Peter Volčko










  starosta obce

